b'\n_START_ARTICLE_\nWynton Kelly\n_START_SECTION_\nBiografia\n_START_PARAGRAPH_\nWynton Kelly va n\xc3\xa9ixer a Jamaica, per\xc3\xb2 quan tenia quan tenia quatre anys, la seva fam\xc3\xadlia es va traslladar al districte de Brooklyn (Nova York). \xc3\x89s all\xc3\xa0 on, quan ja \xc3\xa9s un adolescent, comen\xc3\xa7a la seva carrera professional, inicialment com m\xc3\xbasic de r&b per artistes com Eddie "Cleanhead" Vinson, Hal Singer, o Eddie "Lockjaw" Davis._NEWLINE__NEWLINE_Kelly va treballar amb Dinah Washington, Dizzy Gallespie i Lester Young entre el 1951 i el 1952._NEWLINE__NEWLINE_Despr\xc3\xa9s del seu servei militar torn\xc3\xa0 a col\xc2\xb7laborar amb Washington (1955-1957), amb charles Mingus (1956-1957) i amb la Big Band de Dizzy Gillespie (1957). Aix\xc3\xb2 no obstant, despr\xc3\xa9s d\'aix\xc3\xb2 va comen\xc3\xa7ar la seva col\xc2\xb7laboraci\xc3\xb3 amb Miles Davis (1959-1963) amb qui va gravar \xc3\xa0lbums com Kind of Blue, At the Blackhawk, o Someday My Prince Will Come._NEWLINE__NEWLINE_Despr\xc3\xa9s d\'abandonar a David va formar el seu propi trio amb la resta de la secci\xc3\xb3 r\xc3\xadtmica de la banda, el baixista Paul Chambers i el bateria Jimmy Cobb; un grup que arrib\xc3\xa0 a la cima amb Wes Montgomery._NEWLINE__NEWLINE_Abans de la seva prematura mort, Wynton Kelly havia gravat com a l\xc3\xadder per a segells discogr\xc3\xa0fics com Blue Note, Riverside, Vee-Jay, Verve o Milestone.\n_START_SECTION_\nEstil i valoraci\xc3\xb3\n_START_PARAGRAPH_\nWynton Kelly fou un extraordinari acompanyant i distintiu solista, i que d\xc3\xa8cades m\xc3\xa9s tard seria una forta influ\xc3\xa8ncia per Benny Green, entre altres; fou a m\xc3\xa9s un dels m\xc3\xa9s prol\xc3\xadfics de la seva \xc3\xa8poca. La seva participaci\xc3\xb3 en la gravaci\xc3\xb3 de Kind of Blue que molts consideren el millor \xc3\xa0lbum de la hist\xc3\xb2ria del jazz, el va fer passar a la hist\xc3\xb2ria, i el seu estil impecable i elegant va crear escola entre molts pianistes._NEWLINE__NEWLINE_La seva prematura mort va privar el jazz d\'una de les seves figures m\xc3\xa9s inventives i els cr\xc3\xadtics han destacat l\'escassa atenci\xc3\xb3 que ha rebut la seva enorme figura.'